OVK-baas ignoreer glo eise dat sy moet bedank | Maroela Media
"Ons is tans in gesprekke met prokureurs kragtens die veelparty-resolusie," het Holomisa gesê. Opposisiepartye het Tlakula tot Maandagmiddag gegun om op hul versoek te reageer dat sy moet bedank. Die partye het met regstappe gedreig as sy nie reageer nie.
Die partye het vroeër vandeesmaand aan die Onafhanklike Verkiesingskommissie (OVK) se bestuur gesê hulle is bekommerd oor die geloofwaardigheid van die algemene verkiesing op 7 Mei nadat 'n verdoemende verslag oor Tlakula die lig gesien het.
Die United Democratic Movement (UDM), die Azanian People's Organisation (APO), die African Christian Democratic Party (ACDP), die United Christian Democratic Party (UCDP), die Congress of the People (Cope), Agang SA en die Ekonomiese Vryheidsvegters (EFF) het versoek dat sy moet bedank. Die Inkatha Vryheidsparty (IVP) het Maandag gesê hy is nie deel van die groep nie. – SAPA